title: 2017 m. liepos 26 d. Komisijos įgyvendinimo reglamentas (ES) 2017/1390, kuriuo 272-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis

text:
27.7.2017

               LT

               Europos Sąjungos oficialusis leidinys

               L 195/11

         KOMISIJOS ĮGYVENDINIMO REGLAMENTAS (ES) 2017/1390
   2017 m. liepos 26 d.
   kuriuo 272-ą kartą iš dalies keičiamas Tarybos reglamentas (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, kuriuo nustatomos tam tikros specialios ribojamosios priemonės, taikomos tam tikriems asmenims ir subjektams, susijusiems su ISIL („Da'esh“) ir Al-Qaida organizacijomis (1), ypač į jo 7 straipsnio 1 dalies a punktą ir 7a straipsnio 5 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2017 m. liepos 20 d. Jungtinių Tautų Saugumo Tarybos Sankcijų komitetas nusprendė į asmenų, grupių ir organizacijų, kurių lėšos ir ekonominiai ištekliai turėtų būti įšaldyti, sąrašą įtraukti šešis asmenis ir keturias organizacijas ir išbraukti vieną įrašą. Todėl Reglamento (EB) Nr. 881/2002 I priedas turėtų būti atitinkamai iš dalies pakeistas;

               (3)

               siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 26 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedas iš dalies keičiamas taip:

                  1.

                  Antraštinė dalis „Fiziniai asmenys“ papildoma šiais įrašais:

                              a)

                                 „Alexanda Amon Kotey (alias: a) Alexe Kotey, b) Alexanda Kote). Gimimo data: 1983 12 13. Gimimo vieta: Londonas, Jungtinė Karalystė. Pilietybė: Didžiosios Britanijos. Paso Nr.: Jungtinės Didžiosios Britanijos ir Šiaurės Airijos Karalystės pasas Nr. 094477324, išduotas 2005 3 5. Kita informacija: fizinis apibūdinimas: akių spalva – tamsiai ruda; plaukų spalva – juoda; odos spalva – tamsi. Išskirtiniai bruožai: barzda. Etninė kilmė: Ganos kiprietis. Įtraukimo į sąrašą pagal 7d straipsnio 2 dalies i punktą data: 2017 7 20.“

                              b)

                                 „Elshafee El Sheikh (alias: a) El Shafee Elsheikh, b) Alshafee El-Sheikh). Gimimo data: 1988 7 16. Gimimo data: Londonas, Jungtinė Karalystė. Pilietybė: Didžiosios Britanijos. Paso Nr.: Jungtinės Didžiosios Britanijos ir Šiaurės Airijos Karalystės pasas Nr. 801121547, išduotas 2009 6 16 (išdavė JK pasų biuras, galiojimo pabaigos data 2019 6 16, panaikintas 2014 m. gruodžio mėn.). Kita informacija: fizinis apibūdinimas: akių spalva – tamsiai ruda; plaukų spalva – juoda; odos spalva – tamsi. Išskirtiniai bruožai: barzda. Motinos vardas ir pavardė: Maha Elgizouli. Įtraukimo į sąrašą pagal 7d straipsnio 2 dalies i punktą data: 2017 7 20.“

                              c)

                                 „Muhammad Bahrum Naim Anggih Tamtomo (alias: a) Bahrun Naim, b) Anggih Tamtomo, c) Abu Rayyan, d) Abu Rayan, e) Abu Aisyah). Gimimo data: 1983 9 6. Gimimo vieta: a) Surakarta, Indonezija, b) Pekalonganas, Indonezija. Pilietybė: Indonezijos. Adresas: a) Alepas, Sirijos Arabų Respublika, b) Raka, Sirijos Arabų Respublika. Įtraukimo į sąrašą pagal 7d straipsnio 2 dalies i punktą data: 2017 7 20.“

                              d)

                                 „Malik Ruslanovich Barkhanoev (alias: a) Saifuddin, b) Saifuddin al-Ingushi, c) Saifuddin Ingushi). Gimimo data: 1992 3 14. Gimimo vieta: Ordžonikidzevskio kaimas, Sunžos rajonas, Ingušija, Rusijos Federacija. Pilietybė: Rusijos. Adresas: Mosulas, Irakas. Įtraukimo į sąrašą pagal 7d straipsnio 2 dalies i punktą data: 2017 7 20.“

                              e)

                                 „Murad Iraklievich Margoshvili (alias: a) Zurab Iraklievich Margoshvili, b) Murad Akhmedovich Madayev, c) Lova Madayev, d) Abu-Muslim Al-Shishani, e) Muslim, f) Lava, g) John, h) George, i) Arthur, j) Sedoy). Gimimo data: 1970 1 15. Gimimo vieta: Groznas, Čečėnijos Respublika, Rusijos Federacija. Pilietybė: a) Rusijos, b) Gruzijos. Įtraukimo į sąrašą pagal 7d straipsnio 2 dalies i punktą data: 2017 7 20.“

                              f)

                                 „OMAN ROCHMAN Ustadz (alias: a) Oman Rahman, b) Abu Sulaiman Aman Abdurrahman Al-Arkhabiliy, c) Aman Abdul Rahman, d) Aman Abdurahman, e) Aman Abdurrachman, f) Oman Abdulrohman, g) Oman Abdurrahman, h) Aman Abdurrahman). Gimimo data: 1972 1 5. Gimimo vieta: Sumedang, Indonezija. Pilietybė: Indonezijos. Adresas: Pasir Putih Prison, Nusa Kambangan Island, Indonezija. Įtraukimo į sąrašą pagal 7d straipsnio 2 dalies i punktą data: 2017 7 20.“

                  2.

                  Antraštinė dalis „Juridiniai asmenys, grupės ir organizacijos“ papildoma šiais įrašais:

                              a)

                                 „HANIFA MONEY EXCHANGE OFFICE (BRANCH LOCATED IN ALBU KAMAL, SYRIAN ARAB REPUBLIC) (alias: a) Hanifah Currency Exchange, b) Hanifeh Exchange, c) Hanifa Exchange, d) Hunaifa Office, e) Hanifah Exchange Company, f) Hanifa Money Exchange Office). Adresas: Albu Kamal (Al-Bukamal), Sirijos Arabų Respublika. Kita informacija: pinigų keitimo verslas Abu Kamal (Al-Bukamal) Sirijos Arabų Respublikoje. Įtraukimo į sąrašą pagal 7d straipsnio 2 dalies i punktą data: 2017 7 20.“

                              b)

                                 „SELSELAT AL-THAHAB (alias: a) Silsilet al Thahab; b) Selselat al Thahab For Money Exchange, c) Silsilat Money Exchange Company, d) Silsilah Money Exchange Company, e) Al Silsilah al Dhahaba, f) Silsalat al Dhab). Adresas: a) Al-Kadhumi Complex, Al-Harthia, Bagdadas, Irakas; b) Al-Abbas Street, Karbala, Irakas. Įtraukimo į sąrašą pagal 7d straipsnio 2 dalies i punktą data: 2017 7 20.“

                              c)

                                 „Jaysh Khalid Ibn al Waleed (alias: a) Khalid ibn al-Walid Army, b) Liwa Shuhada al-Yarmouk, c) Harakat al-Muthanna al-Islamia). Įtraukimo į sąrašą pagal 7d straipsnio 2 dalies i punktą data: 2017 7 20.“

                              d)

                                 „Jund Al Aqsa (alias: a) The Soldiers of Aqsa, b) Soldiers of Aqsa, c) Sarayat Al Quds.) Adresas: a) Idlib Governorate, Sirijos Arabų Respublika, b) Hama Governorate, Sirijos Arabų Respublika. Įtraukimo į sąrašą pagal 7d straipsnio 2 dalies i punktą data: 2017 7 20.“

                  3.

                  Iš antraštinės dalies „Fiziniai asmenys“ išbraukiamas šis įrašas:
                  „Othman Deramchi (alias Abou Youssef). Adresas: Alžyras. Gimimo data: 1954 6 7. Gimimo vieta: Tigenifas, Alžyras. Pilietybė: Alžyro. Kita informacija: a) Italijos mokesčių mokėtojo kodas: DRMTMN54H07Z301T, b) 2008 8 22 deportuotas iš Italijos į Alžyrą, c) Djamel Lounici uošvis. Įtraukimo į sąrašą pagal 2a straipsnio 4 dalies b punktą data: 2004 3 17.“


title: 2014 m. gegužės 12 d. Tarybos įgyvendinimo reglamentas (ES) Nr. 477/2014, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
12.5.2014

               LT

               Europos Sąjungos oficialusis leidinys

               L 137/3

         TARYBOS ĮGYVENDINIMO REGLAMENTAS (ES) Nr. 477/2014
   2014 m. gegužės 12 d.
   kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ypač į jo 14 straipsnio 1 dalį,
   kadangi:

               (1)

               2014 m. kovo 17 d. Taryba priėmė Reglamentą (ES) Nr. 269/2014;

               (2)

               atsižvelgdama į padėties sunkumą, Taryba mano, kad į Reglamento (ES) Nr. 269/2014 I priede pateiktą fizinių ir juridinių asmenų, subjektų ir įstaigų, kuriems taikomos ribojamosios priemonės, sąrašą turėtų būti įtraukti papildomi asmenys ir subjektai;

               (3)

               todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede išvardyti asmenys ir subjektai įtraukiami į Reglamento (ES) Nr. 269/2014 I priede pateiktą sąrašą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. gegužės 12 d.

            Tarybos vardu

            Pirmininkas

         C. ASHTON

      (1)  OL L 78, 2014 3 17, p. 6.

      PRIEDAS

         1 straipsnyje nurodytų asmenų ir subjektų sąrašas

                  Vardas, pavardė

                  Identifikuojamoji informacija

                  Motyvai

                  Įtraukimo į sąrašą data

                  1.

                  Vyacheslav Viktorovich VOLODIN

                  Gim. data: 1964 m. vasario 4 d. Gim. vieta: Alekseevka, Saratov region (Saratovo regionas).

                  Rusijos Prezidento administracijos personalo vadovo pirmasis pavaduotojas.Atsakingas už aneksuoto Ukrainos Krymo regiono politinės integracijos į Rusijos Federaciją priežiūrą.

                  2014 5 12

                  2.

                  Vladimir SHAMANOV

                  Gim. data: 1954 02 15. Gim.vieta: Barnaul.

                  Rusijos oro pajėgų vadas, generolas pulkininkas. Eidamas vyresniojo pareigūno pareigas yra atsakingas už Rusijos oro pajėgų dislokavimą Kryme.

                  2014 5 12

                  3.

                  Vladimir Nikolaevich PLIGIN

                  Gim. data: 1960 05 19. Gim. vieta: Ignatovo, Vologodsk Oblast (Vologodsko sritis), TSRS.

                  Dūmos Konstitucinės teisės komiteto pirmininkas. Atsakingas už palankesnių sąlygų priimti teisės aktus dėl Krymo ir Sevastopolio aneksijos į Rusijos Federaciją sudarymą.

                  2014 5 12

                  4.

                  Petr Grigorievich JAROSH

                  Einantis Federalinės migracijos tarnybos Krymo padalinio vadovo pareigas. Atsakingas už sistemingą ir pagreitintą Rusijos pasų išdavimą Krymo gyventojams.

                  2014 5 12

                  5.

                  Oleg Grigorievich KOZYURA

                  Gim. data: 1962 12 19. Gim. vieta: Zaporozhye (Zaporožė)

                  Einantis Federalinės migracijos tarnybos Sevastopolio padalinio vadovo pareigas. Atsakingas už sistemingą ir pagreitintą Rusijos pasų išdavimą Krymo gyventojams.

                  2014 5 12

                  6.

                  Viacheslav PONOMARIOV

                  Slovjansko meru pasiskelbęs asmuo. V. Ponomarev ragino Vladimirą Putiną atsiųsti Rusijos kariuomenę miestui apsaugoti ir vėliau prašė jo tiekti ginklų. V. Ponomarev žmonės dalyvauja žmonių grobimuose (jie pagrobė Ukrainos korespondentę Irma Krat ir Vice News korespondentą Simon Ostrovsky – vėliau abu buvo paleisti; jie sulaikė karinius stebėtojus, veikiančius pagal ESBO Vienos dokumentą).

                  2014 5 12

                  7.

                  Igor Mykolaiovych BEZLER

                  Gim.data: 1965 m.

                  Vienas iš pasiskelbusios Horlivkos milicijos vadovų. Jis perėmė Ukrainos Saugumo tarnybos biuro Donecko regione pastato kontrolę, o vėliau užėmė Vidaus reikalų ministerijos regioninį skyrių Horlivkos mieste. Jis turi ryšių su Ihor Strielkov; pastarajam vadovaujant jis dalyvavo Horlivkos savivaldybės tarybos liaudies deputato Volodymyr Rybak nužudyme (Valstybės saugumo tarnybos (SBU) duomenimis).

                  2014 5 12

                  8.

                  Igor KAKIDZYANOV

                  Vienas iš pasiskelbusios „Donecko Liaudies Respublikos“ ginkluotųjų pajėgų vadovų. Pasak vieno iš „Donecko Liaudies Respublikos“ vadovų D. Pushylin, pajėgų tikslas – „apsaugoti Donecko Liaudies Respublikos žmones ir respublikos teritorinį vientisumą“.

                  2014 5 12

                  9.

                  Oleg TSARIOV

                  Rados narys. Viešai ragino sukurti Federalinę Naujosios Rusijos (Novorossia) Respubliką, kurią sudarytų pietrytiniai Ukrainos regionai.

                  2014 5 12

                  10.

                  Roman LYAGIN

                  „Donecko Liaudies Respublikos“ Centrinės rinkimų komisijos vadovas. Aktyviai organizavo referendumą gegužės 11 d. dėl „Donecko Liaudies Respublikos“ apsisprendimo.

                  2014 5 12

                  11.

                  Aleksandr MALYKHIN

                  „Luhansko Liaudies Respublikos“ Centrinės rinkimų komisijos vadovas. Aktyviai organizavo referendumą gegužės 11 d. dėl „Luhansko Liaudies Respublikos“ apsisprendimo.

                  2014 5 12

                  12.

                  Natalia Vladimirovna POKLONSKAYA

                  Gim. data: 1980 03 18. Gim. vieta: Eupatoria (Eupatorija).

                  Krymo prokurorė. Aktyviai įgyvendina Rusijos įvykdytą Krymo aneksiją.

                  2014 5 12

                  13.

                  Igor Sergeievich SHEVCHENKO

                  Einantis Sevastopolio prokuroro pareigas. Aktyviai įgyvendina Rusijos įvykdytą Sevastopolio aneksiją.

                  2014 5 12

      Subjektai:

                  Pavadinimas

                  Identifikuojamoji informacija

                  Motyvai

                  Įtraukimo į sąrašą data

                  1.

                  PJSC CHERNOMORNEFTEGAZ

                  2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei Chernomorneftegaz priklausančio turto nusisavinimą „Krymo Respublikos“ vardu. Taigi, Krymo „valdžia“ yra faktiškai konfiskavusi šią įmonę.

                  2014 5 12

                  2.

                  FEODOSIA

                  2014 m. kovo 17 d.„Krymo Parlamentas“ priėmė rezoliuciją, kuria paskelbė apie įmonei Feodosia priklausančio turto nusisavinimą „Krymo Respublikos“ vardu. Taigi, Krymo „valdžia“ yra faktiškai konfiskavusi šią įmonę.

                  2014 5 12


title: 2015 m. vasario 19 d. Komisijos įgyvendinimo reglamentas (ES) 2015/274, kuriuo 226-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu

text:
20.2.2015

               LT

               Europos Sąjungos oficialusis leidinys

               L 47/13

         KOMISIJOS ĮGYVENDINIMO REGLAMENTAS (ES) 2015/274
   2015 m. vasario 19 d.
   kuriuo 226-ą kartą iš dalies keičiamas Tarybos reglamentas (EB) Nr. 881/2002, nustatantis tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2002 m. gegužės 27 d. Tarybos reglamentą (EB) Nr. 881/2002, nustatantį tam tikras specialias ribojančias priemones, taikomas tam tikriems asmenims ir subjektams, susijusiems su Al-Qaida tinklu (1), ypač į jo 7 straipsnio 1 dalies a punktą ir 7a straipsnio 1 dalį,
   kadangi:

               (1)

               Reglamento (EB) Nr. 881/2002 I priede išvardyti asmenys, grupės ir organizacijos, kurių lėšos ir ekonominiai ištekliai pagal tą reglamentą įšaldomi;

               (2)

               2015 m. vasario 10 d. Jungtinių Tautų Saugumo Tarybos (JT ST) Sankcijų komitetas patvirtino vieno asmens įtraukimą į Sankcijų Al-Qaida tinklui komiteto sudarytą asmenų, grupių ir subjektų, kurių lėšos ir ekonominiai ištekliai turėtų būti įšaldyti, sąrašą;

               (3)

               todėl Reglamento (EB) Nr. 881/2002 I priedas turėtų būti atitinkamai atnaujintas;

               (4)

               siekiant užtikrinti, kad šiame reglamente nustatytos priemonės būtų veiksmingos, jis turėtų įsigalioti nedelsiant,

         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 881/2002 I priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. vasario 19 d.

            Komisijos vardu

            Pirmininko pavedimu

            Užsienio politikos priemonių tarnybos vadovas

      (1)  OL L 139, 2002 5 29, p. 9.

      PRIEDAS
      Reglamento (EB) Nr. 881/2002 I priedo antraštinė dalis „Fiziniai asmenys“ papildoma šiais įrašais:

         „Denis Mamadou Gerhard Cuspert (aliasAbu Talha al-Almani). Gimimo data 1975 10 18. Gimimo vieta: Berlynas (Vokietija). Pilietybė: Vokietijos. Nacionalinis identifikavimo Nr.: 2550439611 (Vokietijos nacionalinis identifikavimo numeris, suteiktas Berlyno Frydrichshaino-Kroicbergo apylinkėje, Vokietija, tapatybės pažymėjimas išduotas 2010 4 22, galioja iki 2020 4 21). Adresas: Karl-Marx-Str. 210, 12055 Berlin, Vokietija. Kita informacija: a) fizinis apibūdinimas: akių spalva: ruda; plaukų spalva: juoda; ūgis: 178 cm; tatuiruotės: BROKEN DREAMS, raidėmis (ant nugaros) ir Afrikos žemėlapis (viršutinėje dešinės rankos dalyje); b) tėvo vardas ir pavardė: Richard Luc-Giffard; c) motinos vardas ir pavardė: Sigrid Cuspert; d) gyvena Sirijos ir (arba) Turkijos teritorijoje (2015 m. sausio duomenimis). Įtraukimo į sąrašą pagal 2a straipsnio 4 dalies b punktą data: 2015 2 10.“


title: 2017 m. liepos 25 d. Tarybos įgyvendinimo reglamentas (ES) 2017/1374, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

text:
26.7.2017

               LT

               Europos Sąjungos oficialusis leidinys

               L 194/1

         TARYBOS ĮGYVENDINIMO REGLAMENTAS (ES) 2017/1374
   2017 m. liepos 25 d.
   kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. kovo 17 d. Tarybos reglamentą (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1), ir ypač į jo 14 straipsnio 1 ir 3 dalis;
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2014 m. kovo 17 d. Taryba priėmė Reglamentą (ES) Nr. 269/2014;

               (2)

               Taryba peržiūrėjo vieną atskirą įrašą, pateiktą Reglamento (ES) Nr. 269/2014 I priede. Tam asmeniui skirtas įrašas turėtų būti iš dalies pakeistas;

               (3)

               todėl Reglamento (ES) Nr. 269/2014 I priedas turėtų būti atitinkamai iš dalies pakeistas,

         PRIĖMĖ ŠĮ REGLAMENTĄ:
   1 straipsnis
   Reglamento (ES) Nr. 269/2014 I priedas iš dalies keičiamas taip, kaip išdėstyta šio reglamento priede.
   2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. liepos 25 d.

            Tarybos vardu

            Pirmininkas

         M. MAASIKAS

      (1)  OL L 78, 2014 3 17, p. 6.

      PRIEDAS
      Reglamento (ES) Nr. 269/2014 I priedo dalyje „Asmenys“ įrašas Nr. 92 pakeičiamas taip:

                     Vardas, pavardė

                     Identifikuojamoji informacija

                     Motyvų pareiškimas

                     Įtraukimo į sąrašą data

                     „92.

                     Arkady Romanovich ROTENBERG,
                     Arkadii Romanovich ROTENBERG
                     (Аркадий Романович РОТЕНБЕРГ)

                     Gimimo data: 1951 12 15
                     Gimimo vieta: Leningradas (Sankt Peterburgas)

                     Arkady Rotenberg yra žinomas Rusijos verslininkas, turintis glaudžių asmeninių ryšių su Prezidentu V. Putinu. Nuo 2014 m. kovo mėn. su A. Rotenberg arba jo bendrovėmis valstybė sudarė sutarčių, kurių bendra vertė viršija 7 mlrd. USD. 2015 m., po to, kai Rusijos Vyriausybė A. Rotenberg skyrė sutarčių už 555 mlrd. rublių, pagal sutarčių vertę A. Rotenberg atsidūrė metinio Vyriausybės sutarčių sąrašo priekyje. Daug šių sutarčių buvo skirta be oficialių konkurencinių procedūrų. 2015 m. sausio 30 d. Ministras Pirmininkas Dmitry Medvedev pasirašė potvarkį, kuriuo A. Rotenberg bendrovei „Stroygazmontazh“ skirta valstybinė sutartis dėl Kerčės tilto iš Rusijos į neteisėtai aneksuotą Krymo Autonominę Respubliką statybos. Rusijos sprendimus priimantys asmenys, atsakingi už Krymo aneksiją arba Rytų Ukrainos destabilizaciją, šiomis sutartimis suteikė jam finansinės naudos.
                     Jis yra bendrovės „Stroygazmontazh“ savininkas; šiai bendrovei buvo skirta valstybinė sutartis dėl Kerčės tilto iš Rusijos į neteisėtai aneksuotą Krymo Autonominę Respubliką statybos, taip įtvirtinant jos integravimą į Rusijos Federaciją, o tai savo ruožtu toliau kenkia Ukrainos teritoriniam vientisumui. Be to, 2017 m. sausio mėn. bendrovei „Stroygazmontazh“ buvo skirta 17 mlrd. rublių vertės valstybinė sutartis dėl geležinkelio linijos tiesimo ant Kerčės tilto, o tai taip pat toliau kenkia Ukrainos teritoriniam vientisumui.
                     Jis yra leidyklos „Prosvescheniye“ direktorių valdybos pirmininkas; ši leidykla, pažymėtina, įgyvendino projektą „Rusijos vaikams. Adresas – Krymas“ – viešųjų ryšių kampaniją, sukurtą tam, kad įtikintų Krymo vaikus, kad dabar jie yra Rusijos piliečiai, gyvenantys Rusijoje, taip remiant Rusijos Vyriausybės politiką integruoti Krymą į Rusiją.

                     2014 7 30“


title: 2017 m. rugpjūčio 11 d. Komisijos įgyvendinimo reglamentas (ES) 2017/1476 dėl tam tikrų prekių klasifikavimo Kombinuotojoje nomenklatūroje

text:
17.8.2017

                  LT

                  Europos Sąjungos oficialusis leidinys

                  L 211/3

            KOMISIJOS ĮGYVENDINIMO REGLAMENTAS (ES) 2017/1476
      2017 m. rugpjūčio 11 d.
      dėl tam tikrų prekių klasifikavimo Kombinuotojoje nomenklatūroje
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
      kadangi:

                  (1)

                  siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

                  (2)

                  Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

                  (3)

                  laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

                  (4)

                  reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

                  (5)

                  šiame reglamente nustatytos priemonės atitinka Muitinės kodekso komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
      2 straipsnis
      Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
      3 straipsnis
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 11 d.

               Komisijos vardu

               Pirmininko pavedimu

            Stephen QUEST

               Generalinis direktorius

               Mokesčių ir muitų sąjungos generalinis direktoratas

         (1)  OL L 269, 2013 10 10, p. 1.

         (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

         PRIEDAS

                     Prekių aprašymas

                     Klasifikavimas (KN kodas)

                     Motyvai

                     (1)

                     (2)

                     (3)

                     Gaminys (vadinamasis odontologinis LED šviestuvas), pagamintas iš įvairių medžiagų, pvz., stiklo, plastiko, įvairių metalų ir kelių šviesos diodų (LED). Jis pateikiamas pritvirtintas prie sukiojamosios svirties. Sukiojamąją svirtį galima pritvirtinti prie odontologinės kėdės arba, pvz., prie odontologo kabineto sienos ar lubų.
                     Jis skirtas burnos ertmei apšviesti gydant dantis. Skleidžiamos šviesos stipris, spalva ir pluoštas specialiai pritaikyti odontologams.
                     Žr. paveikslą (*1).

                     9405 40 99

                     Klasifikuojama vadovaujantis Kombinuotosios nomenklatūros 1, 3 (c punktu) ir 6 bendrosiomis aiškinimo taisyklėmis ir KN kodus 9405 , 9405 40  ir 9405 40 99  atitinkančiais prekių aprašymais.
                     Gaminys nelaikytinas medicinos aparatu arba instumentu ir nepriskirtinas 9018  pozicijai, nes šiai pozicijai nepriskiriami tam tikri sukomplektuotos odontologinės įrangos komponentai (pvz., bešešėlės lempos), kai jie pateikiami atskirai; tokie gaminiai klasifikuotini priskiriant juos atitinkančioms pozicijoms (taip pat žr. Suderintos sistemos paaiškinimų 9018  pozicijos paaiškinimų II dalies ii punktą ir II dalies paaiškinimą dėl nepriskyrimo).
                     Gaminiui būdingos elektros šviestuvų ir apšvietimo įrangos, priskiriamų 9405  pozicijai, apimančiai specialios paskirties elektros lempas ir šviestuvus, kurie gali būti pagaminti iš bet kokių medžiagų ir naudoti bet kokį šviesos šaltinį, savybės ir dizainas (taip pat žr. Suderintos sistemos paaiškinimų 9405  pozicijos paaiškinimų I dalį).
                     Kadangi gaminys, sudarytas iš skirtingų medžiagų, iš kurių nė viena nenulemia jo esminio požymio, jis laikytinas kitu elektros šviestuvu arba apšvietimo įranga iš kitų nei plastikai medžiagų ir jam priskirtinas KN kodas 9405 40 99 .

            (*1)  Paveikslas pateikiamas tik dėl informacijos.


title: 2012 m. birželio 19 d. Komisijos įgyvendinimo reglamentas (ES) Nr. 554/2012 dėl tam tikrų prekių klasifikavimo Kombinuotojoje nomenklatūroje

text:
27.6.2012

               LT

               Europos Sąjungos oficialusis leidinys

               L 166/20

         KOMISIJOS ĮGYVENDINIMO REGLAMENTAS (ES) Nr. 554/2012
   2012 m. birželio 19 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant 2 skiltyje nurodytus KN kodus, remiantis 3 skiltyje išdėstytais motyvais;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 19 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Dekoratyvinė šakelė, sudaryta iš dirbtinių gėlių (puošniausiųjų karpažolių), lapų ir vaisių (spygliuočio šakelių ir uogų). Ji pagaminta iš brokato, plastikų ir metalinės vielos.
                  Produktas skirtas žvakei papuošti. Jis pateikiamas be žvakės ir žvakidės.

                      (1) Žr. paveikslą.

                  6702 90 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis ir KN kodus 6702 ir 6702 90 00 atitinkančiais prekių aprašymais.
                  Šakelė nelaikytina 9505 pozicijai priskiriamu šventiniu dirbiniu, kadangi ji nėra sukurta, pagaminta ir atpažįstama išimtinai kaip šventinis dirbinys. Ant jos nėra įspaudų, puošybos detalių, simbolių ar įrašų, todėl ji neskirta naudoti konkrečioje šventėje (taip pat žr. KN paaiškinimų 9505 pozicijos paaiškinimus).
                  Todėl ji nepriskirtina 9505 pozicijai kaip šventinis dirbinys.
                  Todėl ji klasifikuotina kaip dirbinys, sudarytas iš dirbtinių gėlių, lapų ir vaisių, pagamintų iš kitų medžiagų, priskiriant KN kodą 6702 90 00.

         (1)  Nuotrauka pateikiama tik informacijai.


title: 2011 m. lapkričio 18 d. Komisijos įgyvendinimo reglamentas (ES) Nr. 1204/2011 dėl tam tikrų prekių klasifikavimo Kombinuotojoje nomenklatūroje

text:
23.11.2011

               LT

               Europos Sąjungos oficialusis leidinys

               L 305/14

         KOMISIJOS ĮGYVENDINIMO REGLAMENTAS (ES) Nr. 1204/2011
   2011 m. lapkričio 18 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba kurioje ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad šio reglamento nuostatų neatitinkančia valstybių narių muitinių suteikta privalomąja tarifine informacija apie prekių klasifikavimą Kombinuotojoje nomenklatūroje jos turėtojas galėtų remtis dar tris mėnesius, kaip nustatyta 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalyje;

               (5)

               Muitinės kodekso komitetas per pirmininko nustatytą laikotarpį nuomonės nepateikė,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Valstybių narių muitinių suteikta privalomąja tarifine informacija, neatitinkančia šio reglamento nuostatų, dar galima remtis tris mėnesius, kaip nustatyta Reglamento (EEB) Nr. 2913/92 12 straipsnio 6 dalyje.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 18 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                              1.

                              Rankinis keičiamasis prietaisas, kurį sudaro blykstė, lęšis, įjungimo mygtukas ir šviesos indikatorius (intensyvios pulsinės šviesos (IPŠ) rankinis įtaisas).
                              Šis prietaisas skleidžia skirtingo pločio intensyvios pulsinės šviesos impulsus (iki 100 ms trukmės), kurių bangos ilgis – 650–1 200 nm, apšviečiamas plotas – 16 x 46 mm, o maksimalus įtėkis – 45 J/cm2.
                              Šis prietaisas veikia tik kartu su mašina (pagrindiniu įrenginiu), iš kurio maitinamas, gauna valdymo signalus ir aušinimo skystį. Pagrindinį įrenginį sudaro maitinimo šaltinis, valdymo įrenginys su ekranu ir aušinimo įrenginys, be to, jis gali veikti kartu su lazeriniais rankiniais įtaisais.
                              Prijungtas prie pagrindinio įrenginio prietaisas naudojamas specialioms kosmetinėms procedūroms, pvz., ilgalaikiam plaukų šalinimui.

                  8543 90 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8543 ir 8543 90 00 atitinkančiais prekių aprašymais.
                  Kadangi blykstės skleidžiama intensyvi pulsinė šviesa nėra lazerio spindulys, prekė nepriskirtina 9013 pozicijai kaip lazeris.
                  Dėl savo savybių ir objektyvių požymių, tiksliau, dėl elektronikai būdingos konstrukcijos, prietaisas nepanašus į keičiamąjį įrankį (žr. XVI skyriaus 1 pastabos o punktą). Veikdamas kartu su pagrindiniu įrenginiu, prietaisas laikytinas darbo mašina, kuri atlieka tam tikrą tik jai būdingą kitoje 85 skirsnio vietoje nenurodytą funkciją.
                  Prietaisas būtinas, kad mašina veiktų, nes be jo ji veikti negali.
                  Todėl prietaisas klasifikuotinas kaip kitų, tam tikras tik joms būdingas funkcijas atliekančių elektros mašinų ir aparatų, nenurodytų kitoje 85 skirsnio vietoje, dalis priskiriant KN kodą 8543 90 00.

                              2.

                              Rankinis keičiamasis prietaisas, kurį sudaro kietojo kūno lazeris, lęšis, apšviečiamo ploto pasirinkimo jungiklis ir įjungimo mygtukas (lazerinis rankinis įtaisas).
                              Šis prietaisas skleidžia skirtingo pločio lazerio šviesos impulsus (iki 100 ms trukmės), kurių bangos ilgis 1 064 nm, reguliuojamo apšviečiamo ploto skersmuo – 1, 5, 3, 6 ir 9 mm, o maksimalus įtėkis – 700 J/cm2.
                              Šis prietaisas veikia tik kartu su mašina (pagrindiniu įrenginiu), iš kurio maitinamas, gauna valdymo signalus ir aušinimo skystį. Pagrindinį įrenginį sudaro maitinimo šaltinis, valdymo įrenginys su ekranu ir aušinimo įrenginys, be to, jis gali veikti kartu su intensyvios pulsinės šviesos (IPŠ) rankiniais įtaisais.
                              Prijungus prie pagrindinio įrenginio, prietaisas naudojamas kosmetiniam kojų venų gydymui.

                  8543 90 00

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 2 pastabos b punktu ir KN kodus 8543 ir 8543 90 00 atitinkančiais prekių aprašymais.
                  Kadangi lazeris specialiai sukonstruotas tam tikro pločio lazerio šviesos impulsams skleisti ir tam tikram plotui apšviesti, prietaisas yra pritaikytas specifinei funkcijai atlikti. Veikdamas kartu su pagrindiniu įrenginiu, prietaisas laikytinas darbo mašina, kuri atlieka tam tikrą tik jai būdingą kitoje 85 skirsnio vietoje nenurodytą funkciją.
                  Todėl jis nepriskirtinas 9013 pozicijai kaip lazeris (taip pat žr. SS paaiškinimų 9013 pozicijos paaiškinimo 2 punkto ketvirtą pastraipą).
                  Dėl savo savybių ir objektyvių požymių, tiksliau, dėl elektronikai būdingos konstrukcijos, prietaisas nepanašus į keičiamąjį įrankį (žr. XVI skyriaus 1 pastabos o punktą).
                  Prietaisas būtinas, kad mašina veiktų, nes be jo ji veikti negali.
                  Todėl prietaisas klasifikuotinas kaip kitų tam tikras tik joms būdingas funkcijas atliekančių elektros mašinų ir aparatų, nenurodytų kitoje 85 skirsnio vietoje, dalis priskiriant KN kodą 8543 90 00.


title: 2014 m. birželio 2 d. Komisijos įgyvendinimo reglamentas (ES) Nr. 586/2014, kuriuo nukrypstama nuo Tarybos reglamento (EB) Nr. 1967/2006 nuostatų dėl draudimo vykdyti žvejybą virš saugomų buveinių bei minimalaus atstumo nuo kranto ir minimalaus jūros gylio reikalavimų žvejojant Prancūzijos teritoriniuose vandenyse (Provansas-Alpės-Žydrasis Krantas) „gangui“ tipo tralais

text:
3.6.2014

               LT

               Europos Sąjungos oficialusis leidinys

               L 164/10

         KOMISIJOS ĮGYVENDINIMO REGLAMENTAS (ES) Nr. 586/2014
   2014 m. birželio 2 d.
   kuriuo nukrypstama nuo Tarybos reglamento (EB) Nr. 1967/2006 nuostatų dėl draudimo vykdyti žvejybą virš saugomų buveinių bei minimalaus atstumo nuo kranto ir minimalaus jūros gylio reikalavimų žvejojant Prancūzijos teritoriniuose vandenyse (Provansas-Alpės-Žydrasis Krantas) „gangui“ tipo tralais
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 21 d. Tarybos reglamentą (EB) Nr. 1967/2006 dėl žuvų išteklių tausojančio naudojimo Viduržemio jūroje valdymo priemonių (1), ypač į jo 4 straipsnio 5 dalį ir 13 straipsnio 5 bei 10 dalis,
   kadangi:

               (1)

               Reglamento (EB) Nr. 1967/2006 4 straipsnio 1 dalimi draudžiama žvejyba tralais, dragomis, gaubiamaisiais tinklais, laivo gaubiamaisiais tinklais, metamaisiais ar panašiais tinklais pirmiausia virš Poseidonijų (Posidonia oceanica) ar kitų jūrų žolių sąžalynų;

               (2)

               Komisija gali leisti nukrypti nuo Reglamento (EB) Nr. 1967/2006 4 straipsnio 1 dalies, jei įvykdomos 4 straipsnio 5 dalyje nustatytos sąlygos;

               (3)

               Reglamento (EB) Nr. 1967/2006 13 straipsnio 1 dalimi draudžiama naudoti velkamuosius įrankius 3 jūrmylių ir mažesniu atstumu nuo kranto arba iki 50 m izobatos, kur tas gylis yra pasiekiamas trumpesniu atstumu nuo kranto;

               (4)

               valstybės narės prašymu Komisija gali leisti nukrypti nuo Reglamento (EB) Nr. 1967/2006 13 straipsnio 1 dalyje nustatyto draudimo, su sąlyga, kad įvykdomos 13 straipsnio 5 ir 9 dalyse nurodytos sąlygos;

               (5)

               2011 m. gegužės 18 d. Komisija gavo Prancūzijos prašymą leisti nukrypti nuo to reglamento 4 straipsnio 1 dalies pirmos pastraipos, 13 straipsnio 1 dalies pirmos pastraipos ir 13 straipsnio 2 dalies, kad būtų galima naudoti „gangui“ tipo tralus tam tikrose Prancūzijos teritorinių vandenų jūros zonose, virš Posidonia oceanica žolių sąžalynų, 3 jūrmylių atstumu nuo kranto, nepriklausomai nuo gylio;

               (6)

               Prancūzija pateikė naujausią mokslinį ir techninį tokių nukrypti leidžiančių nuostatų pagrindimą;

               (7)

               Žuvininkystės mokslo, technikos ir ekonomikos komitetas (STECF) 2011 m. liepos 11–15 d. plenarinėje sesijoje įvertino Prancūzijos prašymą dėl nukrypti leidžiančios nuostatos ir susijusį valdymo plano projektą;

               (8)

               nukrypti leidžianti nuostata, kurios prašo Prancūzija, atitinka Reglamento (EB) Nr. 1967/2006 4 straipsnio 5 dalyje ir 13 straipsnio 5 ir 9 dalyse nustatytas sąlygas;

               (9)

               prašymas teikiamas pagal Reglamento (EB) Nr. 1967/2006 4 straipsnio 5 dalies 1 pastraipą ir susijęs su žvejyba, kurią vykdo laivai, kurių bendras ilgis yra 12 metrų ar mažesnis, o variklio galia lygi 85 kW ar mažesnė, naudodami dugninius velkamuosius tinklus, tradiciškai Posidonia sąžalynuose;

               (10)

               susijusi žvejybos veikla turi poveikį maždaug 27,5 % Posidonia oceanica jūrų žolių sąžalynais apaugusio ploto, kuriam taikomas valdymo planas, ir 9 % jūrų žolių sąžalynų ploto Prancūzijos teritoriniuose vandenyse; tai atitinka Reglamento (EB) Nr. 1967/2006 4 straipsnio 5 dalies pirmos pastraipos ii ir iii punktų reikalavimus;

               (11)

               dėl riboto kontinentinio šelfo dydžio yra tam tikri geografiniai apribojimai;

               (12)

               žvejybos poveikis jūros aplinkai nereikšmingas;

               (13)

               nukrypti leidžianti nuostata, kurio prašo Prancūzija, būtų taikoma ribotam laivų skaičiui – tik 36 laivams;

               (14)

               su „gangui“ tralais žvejojama daug įvairių ekologinę nišą užimančių rūšių; laimikio sudėtis, visų pirma, kiek tai susiję su sužvejotų rūšių kiekiu, nebūdinga jokiam kitam žvejybos įrankiui. Todėl ši žvejybos veikla negali būti vykdoma kitais žvejybos įrankiais;

               (15)

               valdymo plane užtikrinama, kad žvejybos pastangos nebus didinamos, nes žvejybos leidimai bus išduoti tik nurodytiems 36 laivams, kurių bendros pastangos – 1 745 kW, o tokį kiekį sužvejoti Prancūzija jiems jau yra leidusi;

               (16)

               prašymas pateiktas dėl laivų, kurie žvejybos veiklą vykdo daugiau kaip penkerius metus, vadovaudamiesi Prancūzijos valdymo planu (2), priimtu 2014 m. balandžio 15 d. pagal Reglamento (EB) Nr. 1967/2006 19 straipsnio 2 dalį;

               (17)

               tie laivai įrašyti į sąrašą, perduotą Komisijai pagal Reglamento (EB) Nr. 1967/2006 13 straipsnio 9 dalies reikalavimus;

               (18)

               susijusi žvejybos veikla atitinka Reglamento (EB) Nr. 1967/2006 4 straipsnio, 8 straipsnio 1 dalies h punkto ir 9 straipsnio 3 dalies reikalavimus;

               (19)

               susijusi žvejybos veikla atitinka duomenų registravimo reikalavimus, nustatytus Tarybos reglamento (EB) Nr. 1224/2009 (3) 14 straipsnyje;

               (20)

               susijusi žvejybos veikla netrukdo žvejoti laivams, kurie naudoja kitokius įrankius, nei tralai, gaubiamieji tinklai ar panašūs traukiamieji tinklai;

               (21)

               „gangui“ tipo tralų veikla reguliuojama Prancūzijos valdymo planu siekiant užtikrinti, kad sužvejojamas Reglamento (EB) Nr. 1967/2006 III priede nurodytų rūšių žuvų kiekis būtų minimalus;

               (22)

               „gangui“ tipo tralais galvakojai moliuskai nežvejojami;

               (23)

               į Prancūzijos valdymo planą įtrauktos žvejybos veiklos stebėjimo priemonės, kaip numatyta Reglamento (EB) Nr. 1967/2006 4 straipsnio 5 dalies penktoje pastraipoje ir 13 straipsnio 9 dalies trečioje pastraipoje;

               (24)

               todėl prašymas leisti taikyti nukrypti leidžiančią nuostatą turėtų būti patenkintas;

               (25)

               Prancūzija turėtų laiku ir laikydamasi savo valdymo plane numatyto stebėjimo plano pateikti ataskaitą Komisijai;

               (26)

               reikėtų numatyti, kad nukrypti leidžiančios nuostatos galiojimo trukmė bus ribota, kad tuo atveju, jei, Komisijai pateiktos ataskaitos duomenimis, naudojamų išteklių apsaugos būklė pablogėtų, būtų galima nedelsiant imtis taisomųjų valdymo priemonių ir kartu pagerinti mokslinės informacijos bazę, kuria remiantis būtų tobulinamas valdymo planas;

               (27)

               šiame reglamente numatytos priemonės atitinka Žuvininkystės ir akvakultūros vadybos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nukrypti leidžiančios nuostatos
   Reglamento (EB) Nr. 1967/2006 4 straipsnio 1 dalis bei 13 straipsnio 1 ir 2 dalys netaikomos žvejojant Prancūzijos teritoriniuose vandenyse, šalia Provanso-Alpių-Žydrojo Kranto, „gangui“ tipo traleriais:

               a)

               kurių registracijos numeris nurodytas Prancūzijos valdymo plane,

               b)

               kurie žvejybos veiklą vykdo daugiau kaip penkerius metus ir neplanuoja didinti žvejybos pastangų;

               c)

               kurie turi žvejybos leidimą ir kuriems taikomas pagal Reglamento (EB) Nr. 1967/2006 19 straipsnio 2 dalį Prancūzijos priimtas valdymo planas.

         2 straipsnis
   Stebėjimo planas ir ataskaitų teikimas
   Prancūzija per trejus metus nuo šio reglamento įsigaliojimo Komisijai pateikia ataskaitą pagal stebėjimo planą, numatytą 1 straipsnio c punkte nurodytame valdymo plane.
   3 straipsnis
   Įsigaliojimas ir taikymo laikotarpis
   Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.

   Jis taikomas iki 2017 m. birželio 6 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 2 d.

            Komisijos vardu

            Pirmininkas

         José Manuel BARROSO

      (1)  OL L 36, 2007 2 8, p. 6.

      (2)  JORF Nr. 0101, 2014 m. balandžio 30 d., p. 7452.

      (3)  2009 m. lapkričio 20 d. Tarybos reglamentas (EB) Nr. 1224/2009, nustatantis Bendrijos kontrolės sistemą, kuria užtikrinamas bendrosios žuvininkystės politikos taisyklių laikymasis, iš dalies keičiantis reglamentus (EB) Nr. 847/96, (EB) Nr. 2371/2002, (EB) Nr. 811/2004, (EB) Nr. 768/2005, (EB) Nr. 2115/2005, (EB) Nr. 2166/2005, (EB) Nr. 388/2006, (EB) Nr. 509/2007, (EB) Nr. 676/2007, (EB) Nr. 1098/2007, (EB) Nr. 1300/2008, (EB) Nr. 1342/2008 ir panaikinantis reglamentus (EEB) Nr. 2847/93, (EB) Nr. 1627/94 ir (EB) Nr. 1966/2006 (OL L 343, 2009 12 22, p. 1).


title: 2012 m. lapkričio 28 d. Komisijos įgyvendinimo reglamentas (ES) Nr. 1140/2012, kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [ Coppia Ferrarese (SGN)]

text:
4.12.2012

               LT

               Europos Sąjungos oficialusis leidinys

               L 332/8

         KOMISIJOS ĮGYVENDINIMO REGLAMENTAS (ES) Nr. 1140/2012
   2012 m. lapkričio 28 d.
   kuriuo patvirtinami reikšmingi saugomų kilmės vietos nuorodų ir saugomų geografinių nuorodų registre įregistruoto pavadinimo specifikacijos pakeitimai [Coppia Ferrarese (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remdamasi Reglamento (EB) Nr. 510/2006 9 straipsnio 1 dalies pirma pastraipa, Komisija išnagrinėjo Italijos pateiktą saugomos geografinės nuorodos Coppia Ferrarese, kuri įregistruota Komisijos reglamentu (EB) Nr. 2400/96 (2), iš dalies pakeistu Reglamentu (EB) Nr. 2036/2001 (3), specifikacijos pakeitimo paraišką;

               (2)

               pagal Reglamento (EB) Nr. 510/2006 9 straipsnio nuostatas šie pakeitimai nėra nereikšmingi, todėl pakeitimų paraišką Komisija paskelbė Europos Sąjungos oficialiajame leidinyje
                   (4), kaip reikalaujama minėto reglamento 6 straipsnio 2 dalies pirmoje pastraipoje. Prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šie pakeitimai turi būti patvirtinti,

         PRIĖMĖ ŠĮ REGLAMENTĄ:
   1 straipsnis

      Europos Sąjungos oficialiajame leidinyje paskelbti šio reglamento priede nurodyto pavadinimo specifikacijos pakeitimai patvirtinami.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. lapkričio 28 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL L 327, 1996 12 18, p. 11.

      (3)  OL L 275, 2001 10 18, p. 9.

      (4)  OL C 75, 2012 3 14, p. 13.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         2.4 klasė.   Duona, pyragaičiai, pyragai, konditerijos gaminiai, sausainiai ir kiti kepiniai

      ITALIJA

         Coppia Ferrarese (SGN)


title: 2015 m. sausio 14 d. Komisijos įgyvendinimo reglamentas (ES) 2015/52, kuriuo iš dalies keičiamas įgyvendinimo reglamentas (ES) Nr. 686/2012 dėl veikliosios medžiagos mekopropo-P ataskaitą rengiančios valstybės narės  Tekstas svarbus EEE

text:
15.1.2015

               LT

               Europos Sąjungos oficialusis leidinys

               L 9/27

         KOMISIJOS ĮGYVENDINIMO REGLAMENTAS (ES) 2015/52
   2015 m. sausio 14 d.
   kuriuo iš dalies keičiamas įgyvendinimo reglamentas (ES) Nr. 686/2012 dėl veikliosios medžiagos mekopropo-P ataskaitą rengiančios valstybės narės
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 19 straipsnį,
   kadangi:

               (1)

               Komisijos įgyvendinimo reglamentu (ES) Nr. 686/2012 (2) kiekvienos veikliosios medžiagos įvertinimas priskiriamas konkrečiai ataskaitą rengiančiai valstybei narei ir bendrai ataskaitą rengiančiai valstybei narei. Pareiškėjui paprašius ir susitarus su atitinkamomis valstybėmis narėmis nuspręsta pakeisti ataskaitą dėl veikliosios medžiagos mekopropo-P rengiančią valstybę narę išlaikant valstybėms narėms tenkančių pareigų ir darbų pusiausvyrą. Atlikti vertinimą, reikalingą mekopropo-P patvirtinimui atnaujinti, nuo šiol įgaliojama Jungtinė Karalystė;

               (2)

               todėl Reglamentas (ES) Nr. 686/2012 turėtų būti atitinkamai iš dalies pakeistas;

               (3)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 686/2012 priede veikliosios medžiagos mekopropo-P įrašas pakeičiamas taip:

                  Veiklioji medžiaga

                  Ataskaitą rengianti valstybė narė

                  Bendrai ataskaitą rengianti valstybė narė

                  „Mekopropas-P

                  Jungtinė Karalystė

                  Airija“

   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Šis reglamentas privalomas visas ir tiesiogiai taikomas visose valstybėse narėse.

      Priimta Briuselyje 2015 m. sausio 14 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2012 m. liepos 26 d. Komisijos įgyvendinimo reglamentas (ES) Nr. 686/2012, kuriuo valstybės narės įgaliojamos atlikti veikliųjų medžiagų, kurių patvirtinimo galiojimas baigiasi ne vėliau kaip 2018 m. gruodžio 31 d., vertinimą, reikalingą patvirtinimui atnaujinti (OL L 200, 2012 7 27, p. 5).


title: 2017 m. vasario 8 d. Komisijos įgyvendinimo reglamentas (ES) 2017/220, kuriuo, atlikus dalinę tarpinę peržiūrą pagal Europos Parlamento ir Tarybos reglamento (ES) 2016/1036 11 straipsnio 3 dalį, iš dalies keičiamas Tarybos reglamentas (ES) Nr. 1106/2013, kuriuo nustatomas galutinis antidempingo muitas tam tikroms importuojamoms Indijos kilmės nerūdijančio plieno vieloms

text:
9.2.2017

               LT

               Europos Sąjungos oficialusis leidinys

               L 34/21

         KOMISIJOS ĮGYVENDINIMO REGLAMENTAS (ES) 2017/220
   2017 m. vasario 8 d.
   kuriuo, atlikus dalinę tarpinę peržiūrą pagal Europos Parlamento ir Tarybos reglamento (ES) 2016/1036 11 straipsnio 3 dalį, iš dalies keičiamas Tarybos reglamentas (ES) Nr. 1106/2013, kuriuo nustatomas galutinis antidempingo muitas tam tikroms importuojamoms Indijos kilmės nerūdijančio plieno vieloms
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. birželio 8 d. Europos Parlamento ir Tarybos reglamentą (ES) 2016/1036 dėl apsaugos nuo importo dempingo kaina iš Europos Sąjungos narėmis nesančių valstybių (1) (toliau – pagrindinis reglamentas), ypač į jo 11 straipsnio 3 dalį,
   kadangi:
   1.   PROCEDŪRA

   1.1.   Ankstesni tyrimai ir galiojančios priemonės

               (1)

               Įgyvendinimo reglamentu (ES) Nr. 861/2013 (2) Taryba nustatė galutinį antidempingo muitą tam tikroms importuojamoms Indijos kilmės nerūdijančio plieno vieloms.

               (2)

               Įgyvendinimo reglamentu (ES) Nr. 1106/2013 (3) Taryba nustatė galutinį antidempingo muitą tam tikroms importuojamoms Indijos kilmės nerūdijančio plieno vieloms (toliau – pirminis tyrimas).

               (3)

               Atlikus pakartotinį absorbcijos tyrimą pagal Tarybos reglamento (EB) Nr. 1225/2009 (4) 12 straipsnį 2015 m. rugsėjo mėn. antidempingo priemonės buvo iš dalies pakeistos Komisijos įgyvendinimo reglamentu (ES) 2015/1483 (5).

               (4)

               Šiuo metu importui iš „Venus Wire Industries Pvt. Ltd“ taikomas 9,4 % antidempingo muitas (iš šiuo metu taikomo dempingo skirtumo (12,4 %) atėmus 3 % kompensacinį muitą), o „Garg Inox Ltd“ – 8,4 % (iš šiuo metu taikomo dempingo skirtumo (11,8 %) atėmus 3,4 % kompensacinį muitą). Šiuo metu pirminiame tyrime nebendradarbiavusių Indijos eksportuojančių gamintojų importui taikomas 12,5 % antidempingo muitas (iš dempingo skirtumo (16,2 %) atėmus 3,7 % kompensacinį muitą).

         1.2.   Prašymas atlikti dalinę tarpinę peržiūrą

               (5)

               Komisija gavo du prašymus atlikti dalinę tarpinę esamų antidempingo priemonių peržiūrą, kurią atliekant būtų nagrinėjami tik dempingo aspektai.

               (6)

               Vieną prašymą atlikti peržiūrą pateikė „Venus group“ (toliau – „Venus“) – Indijos (toliau – nagrinėjamoji šalis) eksportuojančių gamintojų grupė. „Venus“ grupei priklauso bendrovės „Venus Wire Industries Pvt. Ltd“, „Precision Metals“ ir „Hindustan Inox. Ltd“, „Sieves Manufacturer India, Pvt. Ltd“ ir susijęs importuotojas „Venus Edelstahl GmbH“.

               (7)

               Dar vieną prašymą atlikti peržiūrą pateikė „Garg Inox Ltd“ (toliau – „Garg“) – Indijos eksportuojantis gamintojas. „Venus“ ir „Garg“ kartu vadinami „pareiškėjais“.

               (8)

               Prašymuose pareiškėjai teigė, kad pasikeitė aplinkybės, kuriomis remiantis buvo nustatytos priemonės, ir kad šie pokyčiai yra ilgalaikiai. Pareiškėjai pateikė prima facie įrodymų, kad nėra būtina toliau taikyti dabartinio lygio priemonių ir taip kompensuoti dempingo daromą žalą.

         1.3.   Dalinės tarpinės peržiūros inicijavimas

               (9)

               Informavusi valstybes nares ir nustačiusi, kad esama pakankamai įrodymų, pagrindžiančių tarpinės peržiūros, kurią atliekant bus nagrinėjami tik su pareiškėjais susijusio dempingo aspektai, inicijavimą, Komisija 2015 m. gruodžio 11 d. pranešimu Europos Sąjungos oficialiajame leidinyje
                   (6) paskelbė inicijuojanti dalinę tarpinę peržiūrą pagal Reglamento (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių 11 straipsnio 3 dalį, kurią atliekant bus nagrinėjami tik su pareiškėjais susiję dempingo aspektai.

         1.4.   Tyrimas

               (10)

               Siekdama gauti tyrimui reikalingos informacijos, Komisija nusiuntė tiriamiems eksportuojantiems gamintojams klausimyną ir per tam tikslui nustatytą laikotarpį gavo jų atsakymą.

               (11)

               Komisija rinko ir tikrino visą informaciją, kuri, jos manymu, buvo reikalinga dempingui nustatyti. Tikrinamieji vizitai pagal pagrindinio reglamento 16 straipsnį atlikti šių bendrovių patalpose:

                           —

                           „Venus Wire Industries Pvt. Ltd“, Mumbajus, Maharaštra, Indija,

                           —

                           „Precision Metals“, Mumbajus, Maharaštra, Indija,

                           —

                           „Hindustan Inox. Ltd“, Mumbajus, Maharaštra, Indija,

                           —

                           „Venus Edelstahl GmbH“, Hagenas, Vokietija,
                           ir

                           —

                           „Garg Inox Ltd“, Bahadurgarh, Harjana, Indija.

               (12)

               „Venus“ prašymu ji buvo išklausyta prekybos bylas nagrinėjančio pareigūno 2016 m. liepos 26 d.

         1.5.   Peržiūros tiriamasis laikotarpis

               (13)

               Atliekant dempingo dydžio tyrimą nagrinėtas 2014 m. spalio 1 d.–2015 m. rugsėjo 30 d. laikotarpis (toliau – peržiūros tiriamasis laikotarpis).

         2.   NAGRINĖJAMASIS PRODUKTAS IR PANAŠUS PRODUKTAS

   2.1.   Nagrinėjamasis produktas

               (14)

               Tiriamasis produktas yra Indijos kilmės nerūdijančiojo plieno vielos, kurių sudėtyje:

                           —

                           nikelis sudaro ne mažiau kaip 2,5 % masės, išskyrus vielą, kurios sudėtyje esantis nikelis sudaro ne mažiau kaip 28 %, bet ne daugiau kaip 31 % masės, ir kurios sudėtyje esantis chromas sudaro ne mažiau kaip 20 %, bet ne daugiau kaip 22 % masės,

                           —

                           nikelis sudaro mažiau kaip 2,5 % masės, išskyrus vielą, kurios sudėtyje esantis chromas sudaro ne mažiau kaip 13 %, bet ne daugiau kaip 25 % masės, ir kurios sudėtyje esantis aliuminis sudaro ne mažiau kaip 3,5 %, bet ne daugiau kaip 6 % masės,

                     kurių KN kodai šiuo metu yra 7223 00 19 ir 7223 00 99 (toliau – nagrinėjamasis produktas).

         2.2.   Panašus produktas

               (15)

               Atlikus peržiūros tyrimą patvirtinta, kad pareiškėjų gaminamų ir vietos rinkoje parduodamų, 14 konstatuojamoje dalyje apibrėžtų nerūdijančiojo plieno vielų fizinės, techninės ir cheminės savybės ir pagrindinė naudojimo paskirtis yra tokios pat kaip ir į Sąjungą eksportuojamo nagrinėjamojo produkto.

               (16)

               Todėl Komisija nusprendė, kad šie produktai yra panašūs produktai, kaip nustatyta pagrindinio reglamento 1 straipsnio 4 dalyje.

         3.   ILGALAIKIS PASIKEITUSIŲ APLINKYBIŲ POBŪDIS

               (17)

               Pagal pagrindinio reglamento 11 straipsnio 3 dalį Komisija tyrė, ar pareiškėjų nurodytos pasikeitusios aplinkybės galėtų būti laikomos ilgalaikėmis.

      Venus

               (18)

               Primenama, kad atliekant pirminį tyrimą, siekiant nustatyti „Venus“ gamybos sąnaudas ir dempingo skirtumą, taikytas pagrindinio reglamento 18 straipsnis. Šis straipsnis taikytas todėl, kad informacija apie plieno rūšis buvo laikoma nepatikima, nes buvo neįmanoma visuose gamybos etapuose tiksliai atsekti pavienių plieno markių.

               (19)

               Prašyme atlikti peržiūrą „Venus“ teigė, kad pakito jos apskaitos ir atsargų valdymo sistema. Per tyrimą gautais ir patikrintais įrodymais nustatyta, kad „Venus“ atsargų valdymo sistemoje įdiegė naują programinės įrangos kontrolę, leidžiančią bendrovei atsekti pavienes plieno markes visame gamybos procese. Ši kontrolė pašalino pavienių plieno markių neatitikimo riziką. Todėl nurodytą pagrindinės žaliavos pasiskirstymą pagal plieno markę galima laikyti patikimu siekiant nustatyti atskirų rūšių produktų sąnaudas ir pardavimo kainas, turinčias poveikio nagrinėjamojo produkto gamybos sąnaudoms ir dempingo skirtumo apskaičiavimui. Mažai tikėtina, kad ši aplinkybė artimiausiu metu keistųsi taip, kad turėtų įtakos šioms išvadoms.

               (20)

               Remdamasi tuo, Komisija padarė išvadą, kad „Venus“ nurodytos pasikeitusios aplinkybės yra ilgalaikio pobūdžio.

      Garg

               (21)

               Pirminiame tyrime „Garg“ pardavė didelį eksporto kiekį per susijusį Sąjungos importuotoją. Bendrovė teigė, kad uždarius jos patronuojamąją Sąjungos bendrovę nebeliko šių dviejų subjektų ryšio ir todėl dempingo skirtumo skaičiavimai labai pakito, nes eksporto kainos nebeturėtų būti apskaičiuojamos pagal pagrindinio reglamento 2 straipsnio 9 dalį.

               (22)

               Atlikus tyrimą patvirtinta, kad patronuojamoji Sąjungos bendrovė buvo uždaryta. Remdamasi tuo, Komisija padarė išvadą, kad „Garg“ nurodytos pasikeitusios aplinkybės yra svarbaus ir ilgalaikio pobūdžio.

         4.   DEMPINGAS

   a)   Įvadas

               (23)

               Kaip nurodyta toliau, dėl „Garg“ kilo problemų, dėl kurių Komisija svarstė galimybę taikyti pagrindinio reglamento 18 straipsnį.

               (24)

               Atlikus patikrinimą vietoje bendrovėje „Garg“ paaiškėjo, kad peržiūros tiriamuoju laikotarpiu ši bendrovė eksporto sandoriams su buvusiu susijusiu Sąjungos importuotoju taikė komisinius, tačiau to nenurodė atsakyme į klausimyną.

               (25)

               2016 m. gegužės 30 d. raštu Komisija bendrovei „Garg“ pranešė, kad dėl 24 konstatuojamojoje dalyje nurodytos priežasties dėl komisinių ji ketina remtis turimais faktais pagal pagrindinio reglamento 18 straipsnį.

               (26)

               Bendrovė pateikė pastabų dėl Komisijos ketinimo remtis turimais faktais 2016 m. birželio 15 d. ir sutiko, kad komisiniai už tam tikrus sandorius nebuvo nurodyti ir kad tuo remiantis nustatant komisinių dydį gali būti remiamasi turimais faktais.

               (27)

               Komisija išnagrinėjo bendrovės pastabas ir padarė išvadą, kad bendrovė neginčija 24 konstatuojamojoje dalyje nurodytos priežasties. Taigi, pagal pagrindinio reglamento 18 straipsnį Komisija apskaičiuodama dempingo skirtumą dėl komisinių rėmėsi patikimiausiais turimais faktais.

         b)   Normalioji vertė

               (28)

               Remdamasi pagrindinio reglamento 2 straipsnio 2 dalimi Komisija pirmiausia išnagrinėjo, ar visa pareiškėjų pardavimo vidaus rinkoje apimtis buvo tipiška. Pardavimas vidaus rinkoje laikomas tipišku, jei visa kiekvieno pareiškėjo panašaus produkto pardavimo vidaus rinkoje nepriklausomiems pirkėjams apimtis sudarė ne mažiau kaip 5 % visos nagrinėjamojo produkto pardavimo per peržiūros tiriamąjį laikotarpį eksportui į Sąjungą apimties. Tuo remiantis nustatyta, kad visa pareiškėjų panašaus produkto pardavimo vidaus rinkoje apimtis yra tipiška.

               (29)

               Po to Komisija nustatė kiekvieno pareiškėjo vidaus rinkoje parduodamo produkto rūšis, kurios buvo tokios pačios arba panašios į eksportui į Sąjungą parduodamų produktų rūšis.

               (30)

               Tuomet Komisija nagrinėjo, ar, remiantis pagrindinio reglamento 2 straipsnio 2 dalimi, kiekvieno iš pareiškėjų vidaus rinkoje parduoto kiekvienos rūšies produkto, kuris yra toks pats ar panašus į tam tikros rūšies produktą, parduotą eksportui į Sąjungą, apimtis buvo tipiška. Tam tikros rūšies produkto pardavimas vidaus rinkoje yra tipiškas, jei peržiūros tiriamuoju laikotarpiu visa tos rūšies produkto pardavimo vidaus rinkoje nepriklausomiems pirkėjams apimtis sudaro ne mažiau kaip 5 % visos tos pačios ar panašios rūšies produkto pardavimo eksportui į Sąjungą apimties.

               (31)

               Komisija nustatė, kad dauguma „Garg“ produkto rūšių buvo tipiškos. Kalbant apie „Venus“ produkto rūšis, tipiškos buvo tik kelios. Netipiškų produkto rūšių normaliąją vertę Komisija apskaičiavo, kaip nurodyta 36 ir 37 konstatuojamosiose dalyse.

               (32)

               Tada Komisija nustatė kiekvienos rūšies produkto pelningo pardavimo vidaus rinkoje nepriklausomiems pirkėjams dalį peržiūros tiriamuoju laikotarpiu, siekdama nuspręsti, ar apskaičiuojant normaliąją vertę remtis faktiniu pardavimu vidaus rinkoje pagal pagrindinio reglamento 2 straipsnio 4 dalį.

               (33)

               Normalioji vertė grindžiama faktine kiekvienos rūšies produkto vidaus rinkos kaina neatsižvelgiant į tai, ar toks pardavimas pelningas ar ne, jeigu:

                           a)

                           tam tikros rūšies produkto, parduoto grynąja pardavimo kaina, kuri yra lygi apskaičiuotoms gamybos sąnaudoms arba už jas didesnė, pardavimo apimtis sudarė daugiau kaip 80 % visos tos rūšies produkto pardavimo apimties ir

                           b)

                           vidutinė svertinė tos rūšies produkto pardavimo kaina yra lygi vieneto gamybos sąnaudoms arba už jas didesnė.

               (34)

               Šiuo atveju normalioji vertė yra tos rūšies produkto vidutinė svertinė viso pardavimo vidaus rinkoje peržiūros tiriamuoju laikotarpiu kaina.

               (35)

               Normalioji vertė yra faktinė kiekvienos rūšies produkto, pelningai parduoto vidaus rinkoje peržiūros tiriamuoju laikotarpiu, vidaus rinkos kaina, jeigu:

                           a)

                           tam tikros rūšies produkto pelningo pardavimo apimtis sudaro ne daugiau kaip 80 % visos šios rūšies produkto pardavimo apimties arba

                           b)

                           vidutinė svertinė šios rūšies produkto kaina yra mažesnė už vieneto gamybos sąnaudas.

               (36)

               Tai nustačius, kiekvieno pareiškėjo normalioji vertė buvo apskaičiuota kaip pelningo pardavimo svertinis vidurkis, išskyrus atvejus, kai tam tikros rūšies panašus produktas įprastomis prekybos sąlygomis nebuvo visai parduodamas arba nebuvo parduotas pakankamas jo kiekis, taip pat jei vidaus rinkoje tam tikros rūšies produkto parduotas kiekis nebuvo tipiškas, Komisija normaliąją vertę apskaičiavo pagal pagrindinio reglamento 2 straipsnio 3 ir 6 dalis.

               (37)

               Normalioji vertė apskaičiuota prie atitinkamo pareiškėjo vidutinių panašaus produkto gamybos sąnaudų per peržiūros tiriamąjį laikotarpį pridėjus:

                           a)

                           vidutines svertines pardavimo, bendrąsias ir administracines (PBA) išlaidas, kurias kiekvienas pareiškėjas patyrė per peržiūros tiriamąjį laikotarpį įprastomis prekybos sąlygomis parduodamas panašų produktą vidaus rinkoje, ir

                           b)

                           vidutinį svertinį pelną, kurį kiekvienas pareiškėjas gavo per peržiūros tiriamąjį laikotarpį įprastomis prekybos sąlygomis parduodamas panašų produktą vidaus rinkoje.

                     Prireikus gamybos sąnaudos buvo pakoreguotos.

         c)   Eksporto kaina

               (38)

               „Venus“ eksportavo į Sąjungą tiesiogiai nepriklausomiems pirkėjams arba per susijusią bendrovę, veikiančią kaip importuotojas.

               (39)

               Nagrinėjamojo produkto tiesioginio eksporto nepriklausomiems pirkėjams Sąjungoje atvejais eksporto kaina buvo nustatyta pagal pagrindinio reglamento 2 straipsnio 8 dalį remiantis faktiškai sumokėtomis arba mokėtinomis eksporto kainomis.

               (40)

               Tais atvejais, kai pardavimas eksportui į Sąjungą buvo vykdomas per susijusią bendrovę, veikiančią kaip importuotojas, eksporto kaina buvo nustatyta pagal pagrindinio reglamento 2 straipsnio 9 dalį remiantis kainomis, už kurias importuoti produktai buvo pirmą kartą perparduoti nepriklausomam pirkėjui, ją pakoregavus siekiant atsižvelgti į visas sąnaudas, patirtas nuo importo iki perpardavimo, taip pat į pagrįstą PBA išlaidų ir pelno skirtumą. Buvo naudojamos paties susijusio importuotojo PBA išlaidos ir dėl susijusio importuotojo pelno dydžio nepatikimumo ir neturint nesusijusio importuotojo informacijos apie pelną, naudotas pirminiame tyrime taikytas pelno dydis, t. y. 5 %

               (41)

               „Garg“ atveju visas pardavimas eksportui į Sąjungą buvo vykdomas tiesiogiai nepriklausomiems pirkėjams, todėl Komisija nustatė eksporto kainą pagal pagrindinio reglamento 2 straipsnio 8 dalį, t. y. remiantis faktiškai sumokėtomis arba mokėtinomis eksporto kainomis.

         d)   Palyginimas

               (42)

               Komisija pareiškėjų normaliąją vertę ir eksporto kainą palygino remdamasi gamintojo kainomis EXW sąlygomis.

               (43)

               Tais atvejais, kai tai buvo pateisinama siekiant užtikrinti sąžiningą palyginimą, Komisija koregavo normaliąją vertę ir (arba) eksporto kainą atsižvelgdama į skirtumus, kurie turi poveikio kainoms ir kainų palyginamumui, kaip nustatyta pagrindinio reglamento 2 straipsnio 10 dalyje.

               (44)

               Atlikti koregavimai atsižvelgiant į vežimo, tvarkymo, krovos ir papildomas išlaidas, importo mokesčius, kredito išlaidas, bankų mokesčius ir komisinius; „Garg“ atveju Komisija rėmėsi patikimiausiais turimais faktais, susijusiais su komisiniais už eksportą į Sąjungą.

         e)   Dempingo skirtumas

               (45)

               Eksportuojantiems gamintojams Komisija kiekvienos rūšies panašaus produkto vidutinę svertinę normaliąją vertę palygino su atitinkamos rūšies nagrinėjamojo produkto vidutine svertine eksporto kaina, kaip nustatyta pagrindinio reglamento 2 straipsnio 11 ir 12 dalyse.

               (46)

               Atsižvelgiant į tai, „Venus“ CIF kainos Sąjungos pasienyje prieš sumokant muitą procentine dalimi išreikštas vidutinis svertinis dempingo skirtumas yra 9,9 %, o „Garg“ 19,2 %

               (47)

               Atsižvelgiant į tai, kad „Garg“ koreguotas dempingo skirtumas yra didesnis nei visų kitų pirminiame tyrime nebendradarbiavusių bendrovių, Komisija nusprendė taip pat pakoreguoti visų kitų pirminiame tyrime nebendradarbiavusių bendrovių dempingo skirtumą „Garg“ dempingo skirtumo lygmeniu, kuris dabar yra aukščiausias iš visų bendradarbiaujančių bendrovių.

         5.   ANTIDEMPINGO PRIEMONĖS

               (48)

               „Venus“, „Garg“ ir Sąjungos pramonei buvo pranešta apie esminius faktus ir aplinkybes, kuriomis remiantis buvo ketinama iš dalies pakeisti „Venus“ ir „Garg“ taikomą muito normą, ir suteikta galimybė pateikti pastabų.

               (49)

               Po faktų atskleidimo vienas eksportuojantis gamintojas suabejojo dėl nukrypimo nuo pirminiame tyrime taikyto apskaičiavimo metodo. Eksportuojantis gamintojas tvirtino, kad i) Komisija perklasifikavo tam tikras nagrinėjamojo produkto rūšis palyginti su pirminiu tyrimu, kad ii) Komisija naudojo skirtingą sąnaudų paskirstymo metodą nei pirminiame tyrime, prieštaraujant pagrindinio reglamento 11 straipsnio 9 daliai, ir kad iii) tam tikrų plieno markių neįtraukimas į dempingo skirtumo apskaičiavimą buvo nepagrįstas.

               (50)

               Komisija nusprendė koreguoti kai kurių nagrinėjamojo produkto ir panašaus produkto rūšių klasifikavimą į produkto rūšių grupes, siekiant nustatyti, ar parduota įprastinėmis prekybos sąlygomis, ir palyginti remiantis šių produktų fizinėmis savybėmis. Fizinės savybės nepateisino paties eksportuojančio gamintojo atliktos klasifikacijos. Nagrinėjamojo produkto savybės turi būti tiksliai klasifikuotos, kad būtų galima tiksliai klasifikuoti produkto rūšis. Šis koregavimas susijęs ne su pagrindinio reglamento 11 straipsnio 9 dalyje nurodyta „metodika“, bet su teisingu normaliosios vertės nustatymu remiantis surinktais ir atliekant šį tyrimą patikrintais faktais. Todėl tai nėra metodikos pakeitimas. Todėl šis teiginys atmetamas.

               (51)

               Atliekant pirminį tyrimą, nustatydama galutines šio eksportuojančio gamintojo gamybos sąnaudas ir apskaičiuodama dempingo skirtumą, Komisija rėmėsi turimais faktais. Eksportuojantis gamintojas tvirtino, kad aplinkybės, susijusios su dempingo apskaičiavimo sudedamosiomis dalimis, t. y. gamybos sąnaudomis, pasikeitė, ir kad pokyčiai buvo ilgalaikiai. Primenama, kad, atliekant pirminį tyrimą, žaliavų sąnaudoms nustatyti Komisija rėmėsi turimais faktais. Pakeitimo atliekant dabartinį tyrimą esmė yra ta, kad Komisija nusprendė naudoti eksportuojančio gamintojo duomenis apie žaliavų sąnaudas. Tai nėra metodikos pakeitimas. Tačiau net jei dabartinis apskaičiavimo metodas būtų laikomas metodikos pakeitimu, dabartinio peržiūros tyrimo tikslas yra nustatyti naujus faktus dėl pasikeitusių aplinkybių, susijusių su dempingo apskaičiavimo sudedamosiomis dalimis, t. y. gamybos sąnaudomis. Faktas, kad paties eksportuojančio gamintojo teiginys dėl pasikeitusių aplinkybių yra pripažįstamas, būtų pateisinęs metodikos pakeitimą. Eksportuojantis gamintojas tvirtino, kad Komisija turėjo taikyti atliekant pirminį tyrimą naudotą perdirbimo sąnaudų paskirstymo metodą. Tačiau šis paskirstymo metodas buvo taikomas konkrečiomis aplinkybėmis, kuomet gamybos sąnaudoms nustatyti buvo remiamasi turimais faktais. Atsižvelgiant į tai, kad atliekant šį tyrimą Komisija naudoja paties eksportuojančio gamintojo duomenis, Komisija galėtų taikyti tinkamą paskirstymo metodą, ko nebuvo įmanoma padaryti per pirminį tyrimą dėl rėmimosi turimais faktais. Be to, eksportuojančio gamintojo siūloma metodika buvo nustatyta vien šiam antidempingo tyrimui, ja nebuvo atsižvelgiama į nuo seno naudojamą apskaitos politiką, jos negalima taikyti visai bendrovės gamybai ir ja nebuvo tinkamai atspindėti nagrinėjamojo produkto ir panašaus produkto gamybos sąnaudų veiksniai. Remdamasi pagrindinio reglamento 2 straipsnio 5 dalimi Komisija nusprendė naudoti paskirstymą, paremtą pridėtine žaliavų sąnaudų verte gamybos procese, nukrypdama nuo paskirstymo, paremto apyvarta, ir neutralizuodama didelį poveikį, kurį žaliavų sąnaudos gali turėti kiekvienos rūšies produkto apyvartai.

               (52)

               Tas pats eksportuojantis gamintojas tvirtino, kad apskaičiuodama gamybos sąnaudas Komisija neteisingai neatsižvelgė į tam tikrą pirkto plieno kiekį. Naudotų žaliavų rūšis yra kriterijus, naudojamas nagrinėjamojo produkto klasifikavimui įprastomis prekybos sąlygomis ir palyginimo tikslais. Siekdama apskaičiuoti kiekvienos rūšies bendrovės parduoto produkto žaliavų sąnaudas, Komisija rėmėsi įrašais apie sąnaudas, kurie atitiko reikiamas nagrinėjamojo produkto klasifikacijos specifikacijas ir galėjo būti tiesiogiai susieti su bendrovės nurodytais šios klasifikacijos pardavimais. Bendrovės pasiūlytas žaliavų grupavimas kitame lygmenyje nebuvo laikomas nuoseklia ir pagrįsta alternatyva. Todėl šis teiginys turi būti atmestas.

               (53)

               Kitas eksportuojantis gamintojas teigė, kad pakartotinis antiabsorbcinis tyrimas – tai tyrimas, po kurio buvo nustatytas dabartinis muitas ir laikydamasi pagrindinio reglamento 11 straipsnio 9 dalies Komisija turėtų naudoti tą pačią metodiką kaip ir pakartotiniame antiabsorbciniame tyrime. Tai visų pirma susiję su i) vienų gamybos sąnaudų apskaičiavimu kiekvienos rūšies nagrinėjamajam produktui ir panašiam produktui, nepriklausomai nuo to, ar jis buvo parduotas vidaus rinkoje, ar eksporto rinkose, ir ii) su koregavimu klasifikuojant skirtingų rūšių produktus į panašiomis savybėmis pasižyminčias grupes, siekiant nustatyti, ar parduota įprastinėmis prekybos sąlygomis, ir palyginimo tikslais, siekiant atsižvelgti į specifinių rūšių produktus ir tam tikrų bendrovei būdingų rūšių produktų grupių neįtraukimą.

               (54)

               Tyrimas, po kurio nustatytas dabartinio dydžio muitas, yra pirminis tyrimas. Po pakartotinio antiabsorbcinio tyrimo muitas šiam eksportuojančiam gamintojui nebuvo pakeistas. Todėl teiginys, kad Komisija turėjo taikyti tą pačią metodiką kaip ir pakartotiniame antiabsorbciniame tyrime, turi būti atmestas.

               (55)

               Atliekant pirminį tyrimą šio eksportuojančio gamintojo gamybos sąnaudos buvo pagrįstos kitų bendradarbiaujančių eksportuojančių gamintojų gamybos sąnaudomis, neatskiriant vidaus rinkoje parduodamų produktų nuo eksporto rinkose parduodamų produktų. Todėl teiginys, kad Komisija, apskaičiuodama vienas gamybos sąnaudas kiekvienos rūšies produktui, nepriklausomai nuo to, ar jis buvo parduotas vidaus rinkoje, ar eksporto rinkose, nukrypo nuo pirminiame tyrime taikytos metodikos, yra nepagrįstas ir turi būti atmestas.

               (56)

               Dėl produkto rūšių grupių koregavimo, siekiant nustatyti, ar parduota įprastinėmis prekybos sąlygomis, ir palyginimo tikslais, Komisija nusprendė tiksliau apibrėžti vienos produkto rūšies taikymo sritį, remdamasi jo fizinėmis savybėmis. Eksportuojantis gamintojas per patikrinimą vietoje paaiškino, kad šios rūšies produktas buvo parduotas nišinėje rinkoje, o jo gamybos sąnaudos buvo panašios į kitų tos pačios rūšies grupės produktų, tačiau jo kainos buvo gerokai didesnės. Komisija padarė išvadą, kad buvo padarytas neigiamas poveikis kainoms ir kainų palyginamumui, todėl koregavimas dėl fizinių savybių pagal pagrindinio reglamento 2 straipsnio 10 dalies a punktą buvo pagrįstas. Nagrinėjamojo produkto savybės turi būti tiksliai klasifikuotos, kad būtų galima tiksliai klasifikuoti produkto rūšis ir jas tiksliai palyginti. Šis koregavimas nėra metodikos pakeitimas, todėl šis teiginys turi būti atmestas.

               (57)

               Po faktų atskleidimo eksportuojantis gamintojas paprašė koreguoti ir padidinti eksporto kainą dėl kreditų, susijusių su Sąlyginio apmokestinimo muitu schema ir Tikslinių rinkų schema, taip pat koreguojant atsižvelgti į kredito sąnaudas apskaičiuojant normaliąją vertę. Tačiau pagal pagrindinio reglamento 2 straipsnio 10 dalies b punktą prireikus dėl importo mokesčių gali būti koreguojama normalioji vertė, o ne eksporto kaina. Dėl teiginio, susijusio su normaliosios vertės koregavimu dėl kredito sąnaudų, pažymima, kad toks koregavimas yra numatytas tik pagal pagrindinio reglamento 2 straipsnio 10 dalies g punktą, kai normalioji vertė yra nustatoma remiantis taikytomis kainomis, o ne tuomet, kai nesant tokių kainų normalioji vertė yra apskaičiuojama. Todėl abu teiginiai turi būti atmesti.

               (58)

               Komisija sutiko su šio eksportuojančio gamintojo teiginiais dėl tam tikrų bendrovei būdingų rūšių produktų grupių neįtraukimo ir kai kurių korektūros klaidų, susijusių su dvigubu koregavimo nurodymu, atsargų koregavimu ir perdirbimo sąnaudų paskirstymo metodu. Sutikus su šiais teiginiais šio eksportuojančio gamintojo dempingo skirtumas sumažėjo.

               (59)

               Po faktų atskleidimo „Eurofer“ teigė, kad nekonfidencialioje bylos versijoje nepakanka išsamios informacijos, kad būtų galima pateikti reikšmingų pastabų dėl tyrimo, tačiau nepaisant to, pritarė Komisijos išvadoms.

               (60)

               Pagal pagrindinio reglamento 19 straipsnio 1 dalį informacija, kuri yra konfidencialaus pobūdžio, arba kurią tyrimo šalys suteikia konfidencialiu pagrindu, turi būti naudojama konfidencialiai. Kadangi eksportuojantys gamintojai pateikė nekonfidencialias konfidencialios informacijos santraukas, kurios leidžia pagrįstai suprasti konfidencialiai pateiktos informacijos esmę, Komisija šį teiginį atmetė.

               (61)

               Koreguotas dempingo skirtumas ir muito norma buvo atskleisti susijusioms šalims. Po papildomo galutinio faktų atskleidimo abu eksportuojantys gamintojai pakartojo savo ankstesnes pastabas.

               (62)

               Atlikus peržiūros tyrimą, koreguotos antidempingo muito normos, taikytinos „Venus“ pagamintam importuojamam nagrinėjamajam produktui, yra 6,9 % (t. y. iš dempingo skirtumo (9,9 %) atėmus 3 % kompensacinį muitą).

               (63)

               Koreguota antidempingo muito norma, taikytina „Garg“ pagamintam importuojamam nagrinėjamajam produktui, yra 10,3 % (t. y. iš dempingo skirtumo (13,7 %) atėmus 3,4 % kompensacinį muitą).

               (64)

               Kadangi po galutinio faktų atskleidimo „Garg“ koreguotas dempingo skirtumas nebėra didesnis nei visų kitų pirminiame tyrime nebendradarbiavusių bendrovių, visų kitų pirminiame tyrime nebendradarbiavusių bendrovių dempingo skirtumas ir muito norma neturėtų būti koreguoti, kaip nurodyta 47 konstatuojamojoje dalyje.

               (65)

               Šiame reglamente nustatytos priemonės atitinka pagal Reglamento (ES) 2016/1036 15 straipsnio 1 dalį įsteigto komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 1106/2013 su pakeitimais, padarytais Įgyvendinimo reglamentu (ES) 2015/1483, 1 straipsnio 2 dalies lentelė pakeičiama šia lentele:

               Bendrovė

               Muitas (%)

               Papildomas TARIC kodas

               „Garg Inox“, Bahadurgarh, Harjana ir Puna, Maharaštra

               10,3

               B931

               „KEI Industries Ltd“, Naujasis Delis

               7,7

               B925

               „Macro Bars and Wires“, Mumbajus, Maharaštra

               0,0

               B932

               „Nevatia Steel & Alloys“, Mumbajus, Maharaštra

               0,7

               B933

               „Raajratna Metal Industries“, Ahmedabadas, Gudžaratas

               12,5

               B775

               „Venus Wire Industries Pvt. Ltd“, Mumbajus, Maharaštra

               6,9

               B776

               „Precision Metals“, Mumbajus, Maharaštra

               6,9

               B777

               „Hindustan Inox Ltd.“, Mumbajus, Maharaštra

               6,9

               B778

               „Sieves Manufacturer India Pvt. Ltd“, Mumbajus, Maharaštra

               6,9

               B779

               „Viraj Profiles Limited“, Palgaras, Maharaštra ir Mumbajus, Maharaštra

               6,8

               B780

               Priede išvardytos bendrovės

               8,4

               Žr. priedą

               Visos kitos bendrovės, išskyrus pirminiame tyrime atrinktas bendroves ir bendradarbiaujančias neatrinktas bendroves

               16,2

               B999

         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 8 d.

            Komisijos vardu

            Pirmininkas

         Jean-Claude JUNCKER

      (1)  OL L 176, 2016 6 30, p. 21.

      (2)  2013 m. rugsėjo 2 d. Tarybos įgyvendinimo reglamentas (ES) Nr. 861/2013, kuriuo tam tikroms importuojamoms Indijos kilmės nerūdijančio plieno vieloms nustatomas galutinis kompensacinis muitas ir galutinai surenkamas laikinasis muitas (OL L 240, 2013 9 7, p. 1).

      (3)  2013 m. lapkričio 5 d. Tarybos įgyvendinimo reglamentas (ES) Nr. 1106/2013, kuriuo nustatomas galutinis antidempingo muitas ir laikinojo muito, nustatyto tam tikroms importuojamoms Indijos kilmės nerūdijančio plieno vieloms, galutinis surinkimas (OL L 298, 2013 11 8, p. 1).

      (4)  2009 m. lapkričio 30 d. Tarybos reglamentas (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (OL L 343, 2009 12 22, p. 51). Šis reglamentas buvo panaikintas pagrindiniu reglamentu.

      (5)  2015 m. rugsėjo 1 d. Komisijos įgyvendinimo reglamentas (ES) 2015/1483, kuriuo, atlikus pakartotinį absorbcijos tyrimą pagal Tarybos reglamento (EB) Nr. 1225/2009 12 straipsnį, iš dalies keičiamas Tarybos įgyvendinimo reglamentas (ES) Nr. 1106/2013, kuriuo nustatomas galutinis antidempingo muitas ir laikinojo muito, nustatyto tam tikroms importuojamoms Indijos kilmės nerūdijančio plieno vieloms, galutinis surinkimas (OL L 228, 2015 9 2, p. 1).

      (6)  OL C 411, 2015 12 11, p. 4.

      PRIEDAS

         Neatrinkti bendradarbiaujantys Indijos eksportuojantys gamintojai

                  Bendrovės pavadinimas

                  Miestas

                  Papildomas TARIC kodas

                  „Amar Precision Wire Products Pvt. Ltd“

                  Satara, Maharaštra

                  B121

                  „Bekaert Mukand Wire Industries“

                     Lonand, Tal. Khandala, Sataros apskritis, Maharaštra

                  C189

                  „Bhansali Bright Bars Pvt. Ltd“

                  Mumbajus, Maharaštra

                  C190

                  „Bhansali Stainless Wire“

                  Mumbajus, Maharaštra

                  C191

                  „Chandan Steel“

                  Mumbajus, Maharaštra

                  C192

                  „Drawmet Wires“

                     Bhiwadi, Radžastanas

                  C193

                  „Jyoti Steel Industries Ltd“

                  Mumbajus, Maharaštra

                  C194

                  „Mukand Ltd“

                  Thane

                  C195

                  „Panchmahal Steel Ltd“

                     Dist. Panchmahals, Gudžaratas

                  C196

                  „Superon Schweisstechnik India Ltd“

                  Gurgaonas, Harjana

                  B997